«Ի՞նչ տեղի ունեցած է Հայաստանի մէջ. շատ պարզ բան մը. Հայաստանի քաղաքացին եւ հայ ժողովուրդը սկսած են հաւատալու իրենք իրենց. առանցքային փոփոխութիւնը, որ տեղի ունեցած է՝ այս է: Կապ չունի, թէ ո՛վ իշխանութիւն է եւ ով՝ ընդդիմութիւն, Հայաստանի Հանրապետութեան մէջ իշխանութիւնը ժողովուրդն է, եւ ասոր մէջ որեւէ չափազանցութիւն չկայ: Այսօր ընդունեցի Ֆրանսա-Հայաստան բարեկամական խումբի ներկայացուցիչները, որոնց հետ տեղի ունեցաւ հետաքրքրական զրոյց մը. անոնց ըսի, որ Հայաստանի Հանրապետութեան մէջ կը ձեւաւորուի կառավարման նոր համակարգ. այդ ճիշդ ժողովուրդի իշխանութիւնն է: Որովհետեւ այս արտայայտութիւնը թիւրըմբռնումներու առիթ կու տայ, անդրադառնամ, որ այս խօսքով նկատի ունիմ հետեւեալը. Հայաստանի Հանրապետութեան քաղաքացիները առաւել կարեւոր մասնակցութիւն պէտք է ունենան երկրի կառավարման՝ յատկապէս հանրաքուէներու միջոցով: Կը կարծեմ, թէ Հայաստանի մէջ սկսած է նոր գործընթաց մը, որ կը տարածուի աշխարհի մէջ: Կ՛ուզեմ հաւատալ, որ հայ ժողովուրդը եւ Հայաստան ստանձնած են դերակատարութիւն մը, որ ունի համաշխարհային նշանակութիւն, եւ կը կարծեմ, որ հայ ժողովուրդը ունի ներուժ, պատմութիւն եւ հմտութիւն աշխարհի մէջ նոր համակարգերու ստեղծումի ճանապարհին իր դերակատարութիւնը ունենալու համար: